外顯記憶

外顯記憶係指有意識、有得用口頭報告返出嚟嘅記憶。外顯記憶有得細分做語義記憶同情節記憶兩種。語義記憶係指一啲唔受時間地點影響嘅記憶，例如係一個人對數理事實嘅記憶；而情節記憶就係指一啲會掕住時間地點嘅記憶，例如係一個人對某件發生喺某個時空嘅事嘅記憶。神經科學實驗顯示，兩種外顯記憶所涉及嘅腦區有重疊但唔係完全一樣。

兩種外顯記憶對人嚟講都好緊要：語義記憶對人各方面嘅學習嚟講不可或缺，有佢一個人先至能夠記住同運用各種嘅知識；而情節記憶就令到人曉同人相處，而且仲係一個人嘅人格嘅基礎－情節記憶令到一個人具有自傳式記憶，能夠記得佢嘅初吻、第一日返學發生嘅事、以及係同伴侶喺邊度邂逅呀噉。

記憶

攷 

記憶